Finanțat de Programul Justiție al Uniunii Europene

**INVITAȚIE CONFERINȚĂ FINAL DE PROIECT**

Asociația Pro Refugiu implementează, în perioada 1 Ianuarie 2017 – 31 Decembrie 2018, proiectul transnațional *Strengthening multidisciplinary cooperation to ensure an effective referral, assistance, rights protection for victims of human trafficking*, *JUST/2015/SPOB/AG/VICT/9221*, cu sprijinul financiar al Programului Justitie al Uniunii Europene. Proiectul este coordonat de Asociația Pro Refugiu, în parteneriat cu Asociația Trabe Iniciativas para la Economia Social y Solidaria Spania, Caritas International Belgia, Scandinavian Human Rights Lawyers Suedia, Center for the Study of Democracy Bulgaria. Obiectivele principale ale proiectului: consolidarea cooperării transnaționale în combaterea traficului de persoane, îmbunătătirea cooperării multi-disciplinare în acordarea de asistență juridică, socială, psihologică victimelor traficului de persoane pe întreaga durată a procedurilor judiciare.

 O conferință final de proiect va fi organizată la București în data de 1 Noiembrie 2018. La acest eveniment pot participa avocați, procurori, judecători, psihologi, asistenți sociali, reprezentanți ai ONG-urilor și instituțiilor cu rol activ în combaterea traficului de persoane, protecția drepturilor victimelor în România.

 **Procedura de Selecție**

 Având în vedere numărul limitat de locuri, la conferință vor fi alocate 20 locuri disponibile pentru avocații din Baroul Bucurețti care doresc a participa.[[1]](#footnote-1)

 Se va avea în vedere ordinea în care sunt transmise formularele de înscriere în vederea participării. De asemenea se va întocmi și o lista de rezervă, la care se va apela în situația renunțării anumitor participanți inițial selectați.

 **Avocații care doresc să participe la conferință, sunt rugați să transmită, până la data de 10 Octombrie 2018, pe email-ul Asociatiei Pro Refugiu** **office@prorefugiu.org**

 **-Formularul de înscriere completat și semnat (Pdf)**

1. Costurile privind prânzul si pauza de cafea sunt acoperite din bugetul proiectului de către Asociatia Pro Refugiu [↑](#footnote-ref-1)